31981D0477
L 186/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 24 юни 1981 година
за изменение на Решения 73/88/ЕИО, 77/97/ЕИО, 79/509/ЕИО, 79/510/ЕИО, 80/877/ЕИО, 80/1096/ЕИО и 80/1097/ЕИО по отношение на процедурите на Постоянния ветеринарен комитет
(81/477/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Асамблеята (2),
като има предвид, че Постоянният ветеринарен комитет, създаден с Решение 68/361/ЕИО на Съвета (3), представя становището си в съответствие с процедурите, валидни до 21 или 22 юни 1981 г., според случая;
като има предвид, че Комитетът беше сезиран за първи път на 22 декември 1972 г.; като има предвид, че е изминало достатъчно време, за да се даде възможност да бъде постигнато окончателно решение по тези процедури; като има предвид, че срокът на действие на горепосочените процедури следователно не трябва да бъде повече ограничаван;
като има предвид, че натрупаният опит при прилагането на настоящите процедури показа, че те по принцип представляват ефикасен метод за бързото приемане на решенията, за които те са били първоначално предназначени;
като има предвид, че освен това, вследствие присъединяването на Гърция, е необходимо да се промени броят на гласовете, които образуват необходимото мнозинство в рамките на Комитета, за актове, приети след приемането на Акта за присъединяване от 1979 г., които все още не са съответно адаптирани,
ПРИЕ НАСТОЯЩЕТО РЕШЕНИЕ:
Член 1
Отменят се следните разпоредби:
-
член 8 от Решение 73/88/ЕИО (4),
-
член 7 от Решение 77/97/ЕИО (5),
-
член 6 от Решения 79/509/ЕИО (6), 79/510/ЕИО (7) и 80/877/ЕИО (8),
-
член 7 от Решение 80/1096/ЕИО (9),
-
член 9 от Решение 80/1097/ЕИО (10).
Член 2
Числото „41“ се заменя с „45“ в член 5, параграф 3 от Решения 79/509/ЕИО, 79/510/ЕИО и 80/877/ЕИО, в член 6, параграф 3 от Решение 80/1096/ЕИО и в член 8, параграф 3 от Решение 80/1097/ЕИО.
Член 3
Преди 1 юли 1987 г. Съветът преразглежда на базата на доклад на Комисията за работата на Постоянния ветеринарен комитет, съдържащ, ако е необходимо, подходящи предложения, процедурата на горепосочения комитет.
Член 4
Адресати на настоящото решение са държавите-членки.
Съставено в Люксембург на 24 юни 1981 година.